ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660029733

ขอให้แก้ไขปัญหากลิ่นเหม็นรบกวนจากการสะสมขยะ บริเวณบ้าน (ไม่มีเลขที่ตั้ง) ชุมชนประเสริฐเปรมประชา แขวงดอนเมือง เขตดอนเมือง กรุงเทพมหานคร จุดสังเกตจากถนนช่างอากาศอุทิศ ซอย 5 ลงสะพานข้ามคลองเปรมประชากรแล้วผ่านโรงเรียนดอนเมืองจาตุรจินดา จะมีซอยเลียบคลองเปรมประชากร อยู่ฝั่งขวามือ ให้เข้ามาในซอยฯ 20-30 เมตร จะพบบ้านหลังดังกล่าวตั้งทางขวามือ ลักษณะเป็นบ้านไม้ยกสูง ใต้ถุนโปร่ง เนื่องจากเจ้าของบ้าน (ไม่ทราบรายละเอียดแน่ชัด) เป็นญาติกับคนเก็บขยะ บุคคลเพศชาย (ทราบชื่อในพื้นที่เรียก) อายุประมาณ 50 ปี รูปร่างผอม ผิวดำแดง สูงประมาณ 160 เซนติเมตร มีอาชีพเก็บขยะและขนขยะนำมากองไว้บริเวณใต้ถุนบ้าน เพื่อรอไปจำหน่ายต่อทำให้มีขยะสะสมเพิ่มขึ้นจำนวนมากอย่างต่อเนื่อง ส่งผลให้ผู้ร้องและประชาชนที่อาศัยอยู่บริเวณใกล้เคียงได้รับกลิ่นเหม็นรบกวนไปทั่วบริเวณ เป็นแหล่งแพร่เชื้อโรคต่างๆ และเป็นที่อยู่อาศัยของสัตว์เลื้อยคลาน โดยเฉพาะในช่วงหน้าฝน อาทิ ตะขาบ งู เป็นต้น เมื่อประมาณ 4 วันก่อนหน้านี้ งูเข้าบ้านผู้ร้อง ในพื้นที่แม้บ้านแต่ละหลังจะมีรั้วสูงแต่ยังคงประสบปัญหาเป็นประจำมานานแล้วไม่ต่ำกว่า 3-5 ครั้งต่อปี ผู้ร้องเห็นใจเจ้าหน้าที่เข้ามาทำความสะอาด ฉีดยาฆ่าเชื้อโรค แรกๆ ก็ยังสะอาด แต่ภายหลังคนเก็บขยะก็จะเริ่มสะสมขยะเช่นเดิม คนเก็บขยะเกรงว่าจะเกี่ยวข้องกับยาเสพติดเพราะไม่ทำอาชีพอื่น และเมื่อหน่วยงานที่เกี่ยวข้องลงพื้นที่ก็จะไม่อยู่ในพื้นที่ประจำ เบื้องต้นผู้ร้องเคยติดต่อแจ้งเรื่องไปยังศูนย์รับแจ้งทุกข์กรุงเทพมหานคร หมายเลขสายด่วน 1555 แล้ว แต่จนถึงปัจจุบันวันที่ 24 กรกฎาคม 2566 ระยะเวลาล่วงเลยเข้าสัปดาห์ที่ 4 ยังคงประสบปัญหาเช่นเดิม ผู้ร้องขอแนะนำแนวทางการลงพื้นที่เพื่อพบตัวคนเก็บขยะจะเป็นช่วงเช้าก่อนเวลา 12.00 น. เพราะเป็นเวลาที่พบเห็นว่ายังอาศัยอยู่ที่บ้านหลังดังกล่าว และสำนักงานเขตดอนเมืองควรทำข้อตกลงกับคนเก็บขยะ เพื่อมิให้เกิดปัญหาอีกครั้ง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata